MALIMA LUBASHA-MUSOMA MAHAKAMA ya
Wilaya ya Musoma mkoani Mara,imemuhukumu Nyamasheki Malima (41)kifungo cha
miaka 60 jela,baada ya kumkuta na hatia ya kuwavutisha bangi watoto wawili wa
kiume wenye umri wa miaka 11 na 13, kisha kuwala witi. Akisoma hukumu
hiyo mwishoni mwa wiki,Hakimu Jacob Ndira,alisema Malima alitenda makosa hayo
kati ya Septemba 2017 na Septemba, mwaka jana, baadaye alikamatwa na kufikishwa
mahakamani na kusomewa mashtaka yanayomkabili ,lakini alikana kufanya kitendo
hicho. Alisema baba
wa watoto hao, ndiye alikuwa mtu wa kwanza kubaini hali hiyo kwa mtoto
mmoja  wapo  akiwa katika hali isiyo ya kawaida, baada ya
kumfanyia uchunguzi  na kuwahoji ndipo
walimtaja mtuhumiwa alikuwa akiwafanyia kitendo hicho. Hakimu Ndira,
alisema mahakama ilisikiliza maelezo ya ushahidi wa pande zote mbili na
kuridhika bila ya kuacha shaka yoyote, huku mshtakiwa akijitetea mwenyewe jambo
ambalo ndani yake kulikuwa na uovu umefanyika, ikiwamo kuwaingilia kinyume na
maumbile (kuwalawiti). Alisema
ushauri wa daktari aliyewafanyia vipimo watoto hao, ulibainika sehemu ya haja
kubwa ilikuwa imeingiliwa kila wakati,baada ya kuvutishwa bangi na kulewa kisha
kuwalawiti watoto hao ambao ni wanafunzi wa shule ya msingi. Kutokana na
maelezo ya kina ya kitabibu ya daktari,hakimu Ndira ,alisema mahakama
imejiridhisha watoto walileweshwa kwa dawa za kulevya aina ya bangi. Baada ya
maelezo hayo, hakimu aliuliza upande wa mashtaka kama wana jambo lolote la
kuieleza mahakama,ndipo Mwendesha Mashtaka wa Serikali, Theophil Mazuge aliiomba
mahakama itoe adhabu kali kwa mshtakiwa ili iwe fundisho kwa wengine kwani
ikizingatiwa makosa ya aina hiyo yamekuwa yakijirudia kwenye jamii. Hakimu
Ndira,alimuuliza mshtakiwa kama ana chochote cha kujitetea kwa nini mahakama
impunguzie adhabu, yeye alidai hana nguvu za kiume kwani asingeweza kufanya
kitendo hicho na kuiomba mahakama imsamehe. Baada ya
utetezi wake ,Hakimu Ndira alimwambia mshtakiwa hana nama ya kupunguziwa
adhabu,hivyo atakwenda jela miaka 60 kutokana makosa mawili ya kuvutisha bangi
na kulawiti na atatumiki a kifungo kila kosa muda wake.